**JELGAVAS PILSĒTAS PAŠVALDĪBAS 2021.GADA 21.JANVĀRA**

**SAISTOŠO NOTEIKUMU NR.21-2**

**“GROZĪJUMI JELGAVAS PILSĒTAS PAŠVALDĪBAS 2015.GADA 12.NOVEMBRA SAISTOŠAJOS NOTEIKUMOS NR.15-19 „SOCIĀLĀS PALĪDZĪBAS PABALSTU UN SOCIĀLO GARANTIJU PIEŠĶIRŠANAS NOTEKUMI””**

**PASKAIDROJUMA RAKSTS**

|  |  |
| --- | --- |
| **Paskaidrojuma raksta sadaļas** | **Norādāmā informācija** |
| 1.Īss projekta satura izklāsts | Saistošie noteikumi  (turpmāk - noteikumi) tiek izdoti, lai ievērotu normatīvo aktu prasības sociālo garantiju nodrošināšanā bāreņiem un bez vecāku gādības palikušajiem bērniem, kuri ir ārpusģimenes aprūpē, kā arī pēc ārpusģimenes aprūpes beigšanās un ievestu jaunu vienreizēju pabalstu krīzes situācijā līdz 100,00 *euro* apmērā faktisko ēdināšanas izdevumu segšanai šādām mērķa grupām:- Jelgavas pilsētas pašvaldības iestādes “Jelgavas sociālo lietu pārvalde” (turpmāk – JSLP) struktūrvienību klientiem, kuri saņem sociālos pakalpojumus ar izmitināšanu, kuriem konstatēta saslimšana ar Covid – 19 infekciju un kuri ir izolēti SIA “Sporta komplekss “Zemgale-V” viesnīcā Skautu ielā 2, Jelgavā; - Jelgavas pilsētas pašvaldības Sociālās dzīvojamajās mājas iedzīvotājiem, kuriem nav iespējama izolācija dzīvesvietā, kuriem konstatēta saslimšana ar Covid – 19 infekciju un kuri ir izolēti SIA “Sporta komplekss “Zemgale-V” viesnīcā Skautu ielā 2, Jelgavā.Saskaņā ar Ministru kabineta 2005.gada 15.novembra noteikumiem Nr.857 „Noteikumi par sociālajām garantijām bārenim un bez vecāku gādības palikušajam bērnam, kurš ir ārpusģimenes aprūpē, kā arī pēc ārpusģimenes aprūpes beigšanās” minētajai mērķa grupai no 01.01.2021. tiek noteikts:* vienreizējs pabalsts sadzīves priekšmetu un mīkstā inventāra iegādei - 820,05 *euro* (iepriekš 350,00 *euro*);
* vienreizējs pabalsts patstāvīgas dzīves uzsākšanai 218,00 *euro* vai personai ar invaliditāti kopš bērnības 327,00 *euro* (iepriekš 128,06 *euro* un245,00 *euro*)*;*
* pabalsts bārenim un bez vecāku gādības palikušajam bērnam, kurš sasniedzis pilngadību un turpina mācības – 109,00 *euro* un personai ar invaliditāti kopš bērnības 163,00 *euro* mēnesī (iepriekš 64,03 *euro* un 122,69 *euro*).

Lai sniegt atbalstu JSLP struktūrvienību klientiem, kuri saņem sociālo pakalpojumu ar izmitināšanu un Jelgavas pilsētas pašvaldības Sociālās dzīvojamās mājas iedzīvotājiem, kuri nonākuši krīzes situācijā sakarā ar saslimšanu ar Covid-19 infekciju un kuri ir izolēti SIA “Sporta komplekss “Zemgale-V” viesnīcā Skautu ielā 2, Jelgavā, tiek ieviests jauns vienreizējais pabalsts krīzes situācijā līdz 100,00 *euro* faktisko ēdināšanas izdevumu segšanai. Pabalstu pārskaita pakalpojuma sniedzēja kredītiestādes kontā, saskaņā ar noslēgto līgumu starp ēdināšanas pakalpojuma sniedzēju un JSLP. |
| 2.Projekta nepieciešamības pamatojums | Noteikumi nepieciešami sakarā ar izmaiņām normatīvajos aktos sociālo garantiju nodrošināšanā bāreņiem un bez vecāku gādības palikušajiem bērniem, kuri ir ārpusģimenes aprūpē, kā arī pēc ārpusģimenes aprūpes beigšanās. Ar 01.01.2021. tiek palielināti trīs pabalstu apmēri, attiecīgi ir nepieciešams veikt grozījumus Jelgavas pilsētas pašvaldības 2015.gada 12.novembra saistošajos noteikumos Nr.15-19 “Sociālās palīdzības pabalstu un sociālo garantiju piešķiršanas noteikumi”.Lai mazinātu saslimšanas ar Covid-19 infekciju izplatību un sniegtu atbalstu krīzes situācijā nonākušajiem iedzīvotājiem, ir nepieciešams ieviest jaunu vienreizēju pabalstu krīzes situācijā līdz 100,00 *euro* faktisko ēdināšanas izdevumu segšanai personām, kurām konstatēta saslimšana ar Covid – 19 infekciju un kuri ir izolēti SIA “Sporta komplekss “Zemgale-V” viesnīcā, Skautu ielā 2, Jelgavā, jo nav iespējama izolācija dzīvesvietā - Jelgavas pilsētas pašvaldības Sociālajā dzīvojamajā mājā vai sociālā pakalpojuma saņemšanas vietā. |
| 3.Informācija par plānoto projekta ietekmi uz pašvaldības budžetu | Noteikumu realizēšanai tiek plānoti naudas līdzekļi JSLP 2021.gada budžetā. Tiek prognozēts, ka sakarā ar izmaiņām normatīvajos aktos sociālo garantiju nodrošināšanai bāreņiem un bez vecāku gādības palikušajam bērnam un pilngadību sasniegušajiem bāreņiem un bez vecāku gādības palikušajam bērnam līdz 24 gadu vecuma sasniegšanai ir nepieciešami naudas līdzekļi par kopējo summu 76029,10 *euro*, tajā skaitā:* vienreizēja pabalsta sadzīves priekšmetu un mīkstā inventāra iegādei izmaksai 18041,10 *euro* (22 personas x 820,05 *euro*);
* vienreizēja pabalsta patstāvīgas dzīves uzsākšanai izmaksai 5014,00 *euro* apmērā (20 personas x 218,00 *euro* un 2 personas x 327,00 *euro*);
* pabalsta bārenim un bez vecāku gādības palikušajam bērnam, kurš sasniedzis pilngadību un turpina mācības, izmaksai 52974,00 *euro* (54 personas x 109,00 *euro* mēnesī x 9 mēneši kalendārajā gadā).

Minēto pabalstu izmaksai papildus ir nepieciešami naudas līdzekļi par kopēju summu 43082,58 *euro* jeb pieaugums par 56,7 %, salīdzinot ar 2020.gada izpildi.Jaunā vienreizējā pabalsta krīzes situācijā līdz 100,00 *euro* faktisko ēdināšanas izdevumu segšanai JSLP struktūrvienību klientiem, kuri saņem sociālo pakalpojumu ar izmitināšanu un Jelgavas pilsētas pašvaldības Sociālās dzīvojamās mājas iedzīvotājiem, kuri nonākuši krīzes situācijā sakarā ar saslimšanu ar Covid-19 infekciju, un kuri ir izolēti SIA “Sporta komplekss “Zemgale-V” viesnīcā Skautu ielā 2, Jelgavā,ieviešanai tiek paredzēti papildus naudas līdzekļi JSLP 2021.gada budžetā par kopējo summu 3944,00 *euro* (40 personas x 5,80 *euro* dienā x vidēji 17 dienas). |
| 4.Informācija par plānoto projekta ietekmi uz uzņēmējdarbības vidi pašvaldības teritorijā | Nav. |
| 5.Informācija par plānoto projekta ietekmi uz administratīvajām procedūrām | Nav. |
| 6.Informācija par konsultācijām ar privātpersonām | Nav notikušas. |

Jelgavas pilsētas domes priekšsēdētājs A. Rāviņš